

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prishtinë, më 15.05.2025**

Autoriteti i Konkurrencës i Republikës së Kosovës, mbështetur në nenet 11, 13, 17.3, të Ligjit Nr. 08/L-056 për Mbrojtjen e Konkurrencës, të Publikuar në Gazetën Zyrtare, me datë 14 Qershor 2022, dhe Udhëzimit Administrativ 02/2023, Për Procedurën e Parashtrimit të Kërkesave për lejimin e Përqendrimit dhe Kriteret për Konstatimin e Përqendrimit shpallë këtë:

NJOFTIM I PËRQENDRIMIT

Autoriteti i Konkurrencës i Republikës së Kosovës me datë: 16.04.2025, me Nr. Prot. 179/25- 01/H ka pranuar kërkesën për Njoftim të Përqendrimit, lidhur me marrjen e kontrollit të vetëmnga Orvasdruštvo s ograničenom odgovornošću za trgovinu mbi KANARIJA d.o.o..

Njoftimi për Përqendrim është i bazuar në Marrëveshjen për shitblerjen e aksioneve, të lidhur ndërmjet palëve.

**Palët në Përqendrim:**

Orvas društvo s ograničenom odgovornošću za trgovinu**,** e inkorporuar sipas ligjeve të Republikës së Kroacisë, me seli në Ulica sv. Leopolda Mandića nr. 10, Dugopolje (Komuna Dugopolje), Kroaci, e regjistruar në Gjykatën Tregtare në Split, nën (MBS) 060052347, (OIB) 38192148118. E njëjta është pjesë e një grupi më të gjerë, të udhëhequr nga ndërmarrja mëmë Orbico. Orvas operon në sektorin e turizmit në Kroaci, ndërmarrja është aktive në fushën e agjencive të udhëtimit dhe e specializuar në shërbime të tilla si jaht, motovarka dhe katamaranë me qira. Aktivitet e saj përfshijnë poashtu akomodimin në hotel dhe vila turistike me qira, aktivitete bujqësore me fokus në vreshta e kultivim të ullirit, e që pastaj prodhon verën dhe vajin e ullirit.

KANARIJA, d.o.o., e inkorporuar sipas ligjeve të Republikës së Kroacisë, me adresë: Supetar Put Vele luke nr. 10, Kroaci, e regjistruar në Gjykatën Tregtare në Split, nën (MBS) 060264005, (OIB) 23553716918. Funksioni i saj konsiston në ofrimin e shërbimeve që lidhen me trafikun ujor, në territorin e Kroacisë. Fusha e biznesit përfshin transportin detar dhe bregdetar, marrjen me qira të automjeteve të transportit ujor, transportin për nevojat e veta, shërbimet e menaxhimit, ankorimin dhe ankorimin e anijeve turistike, mirëmbajtjen dhe riparimin e anijeve si dhe automjeteve të tjera lundruese.

Autoriteti, fton palët e interesuara të shprehin opinionet e tyre për transaksionin e njoftuar. Opinionet mund të dërgohen pranë Autoritetit të Konkurrencës së Republikës së Kosovës, me Adresë, Rr. Migjeni, kati VI [ish objekti i bankës së Lubjanës], Nr. tel :+381 /0/ 38 200 10982, apo në email adresën: info.konkurrenca@rks-gov.net, në afat prej 15 ditëve nga dita e publikimit në webfaqe të AKRK-së.